වතු සමාගම් හිමිකරුගේ නිවස අසල 1700 ඉල්ලා කම්කරුවෝ විරෝධතාවේ
වතු කම්කරුවන්ට රුපියල් එක්දහස් හත්සීයක දෛනික වැටුප ගෙවීම ප්රතික්ෂේප කරන වතු සමාගම්වලට එරෙහිව වතු කම්කරුවෝ ඊයේ 09වැනිදා කොළඹ දී දැවැන්ත උද්ඝෝෂණයක නිරත වූහ වතු සමාගම් හතරක් හිමි ධම්මික පෙරේරා මහතාට අයත් කොළඹ කෞතුකාගාරය ඉදිරිපිට නිවස අසල සහ වජිර පාර පිහිටි ශ්රී ලංකා වතු අධිකාරි සංගම් ගොඩනැගිල්ල ඉදිරිපිට මෙම උද්ඝෝෂණ සිදු කෙරිණි ශ්රී ලංකා වතු අධිකාරි සංගම් ගොඩනැගිල්ල ඉදිරිපිට උද්ඝෝෂණය පෙරවරු 930 ට පමණ ආරම්භ කර පෙරවරු 1130 පමණ වනතෙක් පැවැතිණි ඉන් අනතුරුව උද්ඝෝෂකයෝ ධම්මික පෙරේරා මහතාට අයත් කෞතුකාගාරය අසල නිවස අසලට රැස්ව උද්ඝෝෂණය කළහ වතු කම්කරුවන්ගේ දුක් ගැහැටවලට විසඳුම් නොදී රුපියල් 1700 වැටුප නොගෙවන ධම්මික පෙරේරා මහතා අනාගතයේදී මේ රට මෙහෙයවන්නේ කෙසේදැයි මෙහිදී උද්ඝෝෂකයෝ ප්රශ්න කළහ එසේම මෙහිදී වතු සමාගම් සම්මේලනයේ මාධ්ය ප්රකාශක රොෂාන් රාජතුරෙයි මහතාගේ අනුරුව පුළුස්සා දැමු උද්ඝෝෂකයෝ සාධාරණය ඉටු කරනු කම්කරුවන්ගේ ලේ වගුරන්න එපා විසඳුම් ලබා දෙනු යැයි සටන් පාඨ කියමින් විරෝධතාවේ නිරත වූහ විරෝධතාව පැවති ප්රදේශයට පොලිසිය මෙන්ම පොලිස් කැරලි මර්දන ඒකකයද කැඳවා තිබිණි වතු කම්කරු වැටුප් ප්රශ්නයට සමාගම් නිසි විසඳුමක් ලබා නොදුනහොත් සිය විරෝධය වෙනත් මුහුණුවරක් ගන්නා බවට අනතුරු අඟවා විරෝධතාකරුවෝ විසිර ගියහ සිරිමන්ත රත්නසේකර